  Туспуктэм: Григорий Фомин Наталия Сильвестрова Пыӵал лэсьтӥсьлэн нуналэз азьын, 14-16 куарусёнэ, Ижкарын огъя субботникъёс ортчозы. Кар админитарцилэн нимлыко сайтаз утялто интыосын лыдметэз шараязы.  Утялсконэ вань мылкыд карисьёслы пыриськыны ӵекто. Нырысь ик быдӟым оруженикъёсмылэсь нимзэс нуллӥсь ульчаосын, паркъёсын, азбаръёсын ортчоз. Кылсярысь, ИжГТУ дорысь М. Т. Калашниковлэн синпелет котырез, 9-тӥ Январь урамысь 171 номеро корка котырез, кудӥзлэн борддораз Ижын пыӵал-тӥрлык поттон заводлы кутскон сётӥсьлэн Андрей Дерябинлэн тусбуйыз суредамын, Евгений Драгунов нимо индустри техникум котырысь интыез, пыӵал лэсьтӥсь Драгунов нимо скверысь мерттэм нюлэсэз чылкытатозы. Вань интыосты но кыӵе вакытэ отын утялскон радъяськоз, татысь учкыны луоз. Вань кулэ тӥрлык но перчаткаос субботник радъян интыын сётозы   Карысь ёрос администрациос жуг-жагез люкан интыос висъялозы. Отысь жагез ӝог поттозы но быдтозы. Тодэ вайытом, Пыӵал лэсьтӥсьлэн нуналаз Ижкарын Промышленной форум, РЯБИНАfest но мукет ужраъёс ортчозы. Туэ нурасьсэ Удмуртиын «Оружейной диктант» (12+) гожтозы. Тегъёс: субботник Пыӵаллэсьтӥсьлэннуналэз Ижкар Удмуртия  